***Escape from New York*** er en amerikansk dystopisk actionthriller og sciencefictionfilm fra 1981 regissert av John Carpenter. Carpenter var også ansvarlig for manus og filmens musikk. Hovedrollen spilles av Kurt Russell, mens sentrale biroller spilles av Lee Van Cleef, Ernest Borgnine og Donald Pleasence. 

*Escape from New York* ble en publikumssuksess i USA og ble også forholdsvis godt mottatt av filmanmelderne. Den har i ettertid oppnådd en viss kultfilm-status.

Filmen ble i 1996 etterfulgt av *Escape from L.A.* (også denne med Kurt Russell i hovedrollen). Denne ble imidlertid dårlig mottatt av både publikum og kritikere og derfor ble planene om en tredje film (*Escape from Earth*) skrinlagt.

Handling
--------

Filmens handling er lagt til fremtidens New York City, som i dette tilfellet er året 1997. Byens fornemste bydel, Manhattan, er blitt gjort om til et høysikkerhetsfengsel uten internvakter, og er derfor avsperret og bevoktet utenfra. Ingen slipper inn og ingen slipper ut. Men da presidentens fly styrter i dette området, må myndighetene sende inn noen for å redde ham levende ut. Dette oppdraget går noe ufrivillig til den hardbarkede eks-soldaten og antihelten "Snake" Plissken.

Om filmen
---------

Det meste av filmen ble innspilt på ulike steder i Missouri, California, og New York City.

### Anmelderne og publikum

Filmen ble jevnt over godt mottatt av anmelderne og har fått 81% på Rotten Tomatoes. Den ble også en publikumssuksess og innbrakte $25,2 millioner på amerikanske kinoer alene. Det kan også nevnes at den innbrakte over $10 millioner i Vest-Tyskland og over 1$ million i Sverige.

### Priser og nominasjoner

Filmen ble nominert til fire Saturn Awards, blant annet beste sciencefictionfilm og beste regi (John Carpenter).

### I Norge

Filmen gikk på norske kinoer under tittelen *New York 1997*. Den ble lansert på video i 1983/84 av IN Video under tittelen *Flukten fra New York*. Den ble senere lansert under originaltittelen.

*VGs* anmelder gav den terningkast to og brukte ord som «*Forvirrende fremtidsvisjon*». Nettstedet CINERAMA gav den terningkast seks i 2005. Anmelderen skrev følgende: «*Denne filmen er og blir en actionklassiker, og den inspirerte en mengde lignende filmer på 80-tallet, men ingen kommer opp mot originalen, ei heller oppfølgeren fra 1996*».

I rollene
---------

* Kurt Russell ... Snake Plissken
* Lee Van Cleef ... Police Force Commissioner Bob Hauk
* Ernest Borgnine ... Cabbie
* Donald Pleasence ... USAs president
* Isaac Hayes ... The Duke
* Harry Dean Stanton ... Harold 'Brain' Helman
* Adrienne Barbeau ... Maggie
* Tom Atkins ... Rehme
* Frank Doubleday ... Romero
* John Strobel ... Cronenberg
* Charles Cyphers ... Secretary of State

Referanser
----------

1. ↑
2. ↑
3. ↑
4. ↑  Den Norske Videokatalogen, 1987, s.181
5. ↑
6. ↑  «Filmguiden CINERAMA.no - DVD: Escape From New York (1981) - anmeldelse». *cinerama.no*. Arkivert fra originalen 19. desember 2019. Besøkt 19. desember 2019.

Eksterne lenker
---------------

* (en) *Escape from New York* på Internet Movie Database Rediger på Wikidata

* (no) *Escape from New York* hos Filmfront Rediger på Wikidata

* (sv) *Escape from New York* i Svensk Filmdatabas Rediger på Wikidata

* (da) *Escape from New York* i Danmark Nationale Filminstitut Rediger på Wikidata

* (en) *Escape from New York* på AllMovie Rediger på Wikidata

* (fr) *Escape from New York* på Allociné Rediger på Wikidata

* (nl) *Escape from New York* på MovieMeter Rediger på Wikidata

* (en) *Escape from New York* på Turner Classic Movies Rediger på Wikidata

* (en) *Escape from New York* på American Film Institute Rediger på Wikidata

* (en) *Escape from New York* på Rotten Tomatoes Rediger på Wikidata
* Escape from New York at Official John Carpenter's Website

|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** SUDOC
 |